recursal/SuperWikiNEXT-32B huggingface dataset:
**Franz Xaver Walter** (født 7. februar 1870 i Amberg i Bayern, død 3. desember 1950 i Neumarkt in der Oberpfalz i Vest-Tyskland) var en tysk katolsk teolog og prest.

Liv og virke
------------

### Bakgrunn

Franz Xaver Walter var sønn av Johann Baptist von Walter og hans hustru Marie født Oswald. 

Etter avsluttende eksamen («abitur») i 1888 fra Königliches Wilhelmsgymnasium München ble han student ved Universitetet i München. Han studerte først juss, men endret fagretning til teologi. 

### Prest, teolog

Han ble presteviet 29. juni 1894 i Freising i Bayern. Samme år var han hjelpeprest i Flintsbach. Han tok doktorgraden i februar 1896.

I januar 1899 ble han utnevnt til privatdosent. Året etter fikk han tilbud om en lærerstilling ved universitetet i Freiburg, som han takket nei til.[] I 1903 ble han utnevnt til professor ved universitetet i Strassburg i Elsass. I 1904 ble han professor i moralteologi ved universitetet i München. 

Han ble eremitert i 1935, etter å ha offentliggjort sitt verk om eutanasi. I dette verket redegjorde han for de ulike aspektene ved emnet, og utredet betegnelser som «Gnadentod» (nådefull død/ barmhjertig død) og tilintetgjørelse av «lebensunwertiges» (livsuverdig) liv. Med utgangspunkt i katolsk moralteologi konkluderte han med at det ikke kunne aksepteres å avslutte liv på slike grunnlag. Han redegjorde også for standpunktene til en rekke protestantiske teologer som hadde tatt til orde for at eutanasi kunne forsvares. Han så i dette en spaltethet, usikkerhet og kompromissberedskap som han mente var et kjennetegn ved protestantismen. Walter tok for seg opprinnelsen til uttrykket «Gnadentod» og fastslo: «Die Euthanasie ist somit die notwendige Folgerung der darwinistischen Humanität»

Walter døde i Neumarkt 3. desember 1950.

Verker
------

* Franz Xaver Walter: *Die Euthanasie und die Heiligkeit des Lebens. Die Lebensvernichung im Dienste der Medizin und Eugenik nach christlicher und monistischer Ethik*. München 1935

Referanser
----------

1. 1 2   Gemeinsame Normdatei, besøkt 6. mai 2014[Hentet fra Wikidata]
2. ↑  Jahresbericht vom K. Wilhelms-Gymnasium zu München. 1887/88
3. ↑  *nicht wenige protestanische Theologen*, Franz Walter: *Die Euthanasie und die Heiligkeit des Lebens. Die Lebensvernichung im Dienste der Medizin und Eugenik nach christlicher und monistischer Ethik*. München 1935, s 385
4. ↑  Franz Walter: *Die Euthanasie und die Heiligkeit des Lebens. Die Lebensvernichung im Dienste der Medizin und Eugenik nach christlicher und monistischer Ethik*. München 1935 s 385
5. ↑  Franz Walter: *Die Euthanasie und die Heiligkeit des Lebens. Die Lebensvernichung im Dienste der Medizin und Eugenik nach christlicher und monistischer Ethik*. München 1935, s 25

Litteratur
----------

* *Deutsche Biographische Enzyklopädie*

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** ISNI **·** BNF **·** BNF (data) **·** NKC
 |
**Martin Gould** (født 14. september 1981 i Pinner, London) er en engelsk snookerspiller.

Gould vant i 2002 det engelske amatørmesterskapet i snooker og kom samme år til semifinalen i det europeiske mesterskapet.

Han startet på main touren i 2003/2004-sesongen, men falt ut av denne etter kun en sesong. Hans beste prestasjon kom i kvalifiseringen til verdensmesterskapet, men han klarte ikke å kvalifisere seg til hovedturneringen. Deretter vant han sitt andre engelske amatørmesterskap i 2007 og returnerte til main touren for 2007/2008-sesongen. Etter sesongen var han rangert blant de 64 beste i verden.

Den påfølgende sesongen kvalifiserte han seg til UK Championship og Welsh Open. I sistnevnte slo han Stephen Hendry 5–3 og nådde en åttendedelsfinale for første gang i karrieren. Gode resultater gjennom sesongen gjorde han at han steg på verdensrankingen til en plass innenfor de 48 beste, hvilket medførte at han trenger å vinne to kamper for å kvalifisere seg til turneringer.

Han kvalifiserte seg til VM for første gang i 2009, men tapte da i første runde. Året etter var han igjen kvalifisert og slo Marco Fu 10–9 i første runde, før han tapte for Neil Robertson med 12–13, etter å ha ledet med 6–0, 11–5 og 12–10.

Referanser
----------

1. ↑   World Professional Billiards and Snooker Association, www.worldsnooker.com, besøkt 4. juli 2017[Hentet fra Wikidata]
2. ↑   BBC, www.bbc.co.uk, utgitt 16. januar 2012, besøkt 4. juli 2017[Hentet fra Wikidata]
«Gainsborough» har flere betydninger.

**Gainsborough** er en by i distriktet West Lindsey i Lincolnshire i England. Den er lokalisert 29 km nordvest for hovedbyen Lincoln, og ligger ved elven Trent som renner gjennom byen. I eldre tider var Gainsborough en viktig havn med handelen nedstrøms til Hull. Gainsborough er den engelske havnebyen som ligger lengst inn i landet, hele 90 kilometer fra Nordsjøen, og det var tidligere en viktig havn for handelen nedstrøms elven til Hull. Ved folketellingen i 2011 hadde byen en befolkning på 20 842 innbyggere.

I angelsaksisk tid var Gainsborough en av hovedstedene til kongedømmet Mercia. Under Danelagen ble byen av betydning for de danske høvdingene da den lå nær festningen ved Torksey. *Domesday Book* (1086) nedtegnet at Gainsborough var utelukkende et samfunn av bønder, husmenn, og tjenere av Geoffrey de Guerche, en befolkning på rundt 80 mennesker, og hvor 70 prosent var av norrøn opprinnelse. Et ukentlig marked ble gitt ved charter i 1204.

Gainsborough fikk et eneste storstilt angrep massiv bombing fra Nazi-Tyskland under den andre verdenskrig. Natten til den 10. mai 1941 ble høyeksplosive bomber sluppet, men de fleste rammet utenfor byen og førte kun til mindre skader. Derimot slapp et enkelt bombefly i april 1942 en samling bomber over bykjernen, noe som førte til omfattende skader og tapet av sju liv.

Referanser
----------

1. ↑  «Gainsborough (Lincolnshire)», *City Population*
2. ↑  Beckwith, Ian S. (1988): *The Book of Gainsborough*, ISBN 0860232697

Eksterne lenker
---------------

* (en) Offisielt nettsted Rediger på Wikidata

* (en) Gainsborough, Lincolnshire – kategori av bilder, video eller lyd på Commons Rediger på Wikidata

 Gainsborough hos Wikivoyage

* Byrådet
* Byens historie Arkivert 23. juni 2018 hos Wayback Machine.
* Byens kirke Arkivert 27. juni 2009 hos Wayback Machine.
* Offisielle nettsted for Gainsborough Old Hall, informasjon, hendelser og historie

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** VIAF **·** GND **·** GeoNames **·** GeoNames
 |
**Den arabiske republikken Syrias riksvåpen** ble antatt i sin nåværende form i 1980. Våpenet er en gull hauk med vingene ut til hver side og hodet vendt bakover (heraldisk venstre). På brystet har den et skjold med farger (tinkturer) og stjerner fra landets flagg. Hauken er Qureish-stammens tegn. Under skjoldet er det to kryssede, grønne laurbærgrener. Hauken holder i klørne et grønt bånd som ligger over halefjærene og har landets navn skrevet i svart: الجمهورية العربية السورية, «al-Tsjumhūriyya al-‘arabiyya as-sūriyya». Hauken er også å finne i Kuwaits statsmerke

Historisk utvikling
-------------------

* Syrias riksvåpen 1957-1958Syrias riksvåpen 1957-1958
* Den forente arabiske republikks riksvåpen 1958-1961Den forente arabiske republikks riksvåpen 1958-1961
* Føderasjonen av arabiske republikkers riksvåpen 1972-1980Føderasjonen av arabiske republikkers riksvåpen 1972-1980

Riksvåpen ble første gang brukt ved uavhengigheten 17. april 1946 som tegn på offisielle dokumenter. Fra 1950 kom våpenet også på myntene, med et avbrudd 1958-1961, da Syria var en del av Den forente arabiske republikk. Våpenet var da Saladins ørn. Skjoldet har alltid inneholdt nsjonalflagget. Båndet har alltid hatt landets navn.

Referanser
----------

1. ↑   Flagg og riksvåpen, 2006 s.177
2. ↑  fleggenlexikon.de

Litteratur
----------

Røsjø, Bjarne (oversetter): *Flagg og riksvåpen*, 2006

  


| * v
* d
* r
Asiatiske riksvåpen |
| --- |
| Afghanistan  **·** Armenia  **·** Aserbajdsjan  **·** Bahrain  **·** Bangladesh  **·** Bhutan  **·** Brunei  **·** De forente arabiske emirater  **·** Filippinene  **·** Georgia  **·** India  **·** Indonesia  **·** Irak  **·** Iran  **·** Israel (Palestina)  **·** Japan  **·** Jemen  **·** Jordan  **·** Kambodsja  **·** Kasakhstan  **·** Folkerepublikken Kina (Hongkong  **·** Macao)  **·** Republikken Kina  **·** Kirgisistan  **·** Kuwait  **·** Kypros  **·** Laos  **·** Libanon  **·** Malaysia  **·** Maldivene  **·** Mongolia  **·** Myanmar  **·** Nepal  **·** Nord-Korea  **·** Oman  **·** Pakistan  **·** Qatar  **·** Russland  **·** Saudi-Arabia  **·** Singapore  **·** Sri Lanka  **·** Syria  **·** Sør-Korea  **·** Tadsjikistan  **·** Thailand  **·** Turkmenistan  **·** Tyrkia  **·** Usbekistan  **·** Vietnam  **·** Øst-Timor |

|  |  |
| --- | --- |
| Oppslagsverk/autoritetsdata | Store norske leksikon
 |
**Gaia Bassani Antivari** (født 8. juli 1978 i Italia) er en aserbajdsjansk alpinist.

Hun har ikke debutert i verdenscupen i alpint, men har kjørt en rekke FIS-renn siden 2008 med en 7.-plass som beste resultat i slalåm. Hun deltok i VM i alpint 2009 hvor hun endte på 51.-plass i storslalåm og kjørte ut i slalåm. 

Antivari deltok for Aserbajdsjan under Vinter-OL 2010 og fikk en 57.-plass i storslalåm som beste resultat. Hun skulle også delta under Vinter-OL 2014, men en alvorlig skade tre dager før det olympiske slalåmrennet forhindret henne i å starte konkurransen.

Referanser
----------

1. ↑  Azerbaijani alpine skier withdraws from competition in Olympics due to injury Trend

Eksterne lenker
---------------

* (en) Gaia Bassani Antivari – Olympedia Rediger på Wikidata

* (en) Gaia Bassani Antivari – Sports-Reference (OL-resultater – arkivert) Rediger på Wikidata

* (en) Gaia Bassani Antivari – FIS (alpint) Rediger på Wikidata

* (en) Gaia Bassani Antivari – FIS (alpint) Rediger på Wikidata

* (en) Gaia Bassani Antivari – ski-db.com Rediger på Wikidata
**Bertil Tungodden** (født 4. mai 1963) er en norsk økonom. Han er professor ved Institutt for samfunnsøkonomi Norges Handelshøyskole (NHH) og tilknyttet som forsker ved Senter for studier av likhet, sosial organisering og økonomisk utvikling (ESOP). Han leder sammen med Alexander Cappelen «FAIR», en forskningssenter (SFF - Senter for fremragende forskning) for innen adferdsøkonomi tilknyttet NHH og Samfunns- og næringslivsforskning.

Tungodden er utdannet siviløkonom ved NHH i 1991 og tok doktorgrad (dr. oecon.) samme sted i 1993 på en avhandling om fattigdom og normativ økonomi, med Agnar Sandmo som veileder. Han har særlig forsket på moralfilosofiske spørsmål og velferdsøkonomi knyttet til fordelingsulikhet, ofte undersøkt ved hjelp av adferdsøkonomi og eksperimentelle metoder. Han har også forsket på effekten mikrokreditt i afrikanske land.

Sammen med Ingvild Almås, Alexander W. Cappelen og Erik Ø. Sørensen publiserte han i 2010 en artikkel i *Science* om hvordan en gjennom av adferdsøkonomiske ekspriment kunne avdekke hvordan tenåringers forståelse av rettferdighet endret seg med alderen.

I 2015 ble han valgt inn i Det Norske Videnskaps-Akademi i gruppe for samfunnsfag

Referanser
----------

1. ↑  «Core Group». *The Choice Lab* **(norsk)**. Arkivert fra originalen 1. oktober 2015. Besøkt 8. oktober 2015.
2. ↑  Essays on poverty and normative economics HNN 1994
3. ↑  Bergens Tidende NHH og Adam Smiths styringsprinsipp 4. september 2011 av Kalle Moene
4. ↑  forskning.no Kan endre bistandspolitikken[*død lenke*] 27.03.2009
5. ↑  Fairness and the Development of Inequality Acceptance *Science* 27.05.2010
6. ↑  forskning.no Rettferdighet i endring Arkivert 2014-05-29, hos Wayback Machine. 28.05.2010
7. ↑  dnva.no DNVA-medlemmer Arkivert 12. juni 2019 hos Wayback Machine.

Eksterne lenker
---------------

* (no) Publikasjoner av Bertil Tungodden i forskningsdokumentasjonssystemet CRIStin
* (no) Publikasjoner av Bertil Tungodden i BIBSYS

* Ansatteside ved NHH
* FAIR nettisde
* Personlig side
* Artikler i forskning.no om Tungodden[*død lenke*]
* Egalitarianism: is leximin the only option? 2000

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** CRIStin
 |
**Piksel** er et nettverk av kunstnere og en årlig mediakunstfestival, basert i Bergen, som retter søkelyset mot forholdet mellom kunst og frie teknologier, arrangert for første gang i 2003.[]

Piksels grunntanke bygger på at kunstnere, på tvers av fagfelt, selv skal ha kontroll over sin egen produksjon. Derfor er redskaper som fri programvare / åpen maskinvare sett på som best egnet til dette. Internasjonalt er Piksel kanskje det viktigste møtestedet for aktører i dette feltet, som mer og mer fremtrer som en ny bevegelse med økende aktivitet og oppmerksomhet rettet mot seg. Under fjorårets festival samlet Piksel nærmere 50 deltakere fra 12 forskjellige land til 4 dager med utveksling av kunst, kode og idéer basert på fri kultur i praksis. Etter 16 års eksistens har Pikselfestivalen vokst til å bli et stort arrangement, som faglig er et av de viktigste møtestedene internasjonalt for kunstnere og utviklere som arbeider med fri programvare og åpen maskinvare. Kjennskapen til tematikk og nettverket som er samlet gjennom festivalaktiviteten har åpnet for at Piksel også involveres i ulike samarbeidsprosjektet internasjonalt og lokalt utenfor festivalperioden.

Piksel har som formål å fremme åpne teknologier for produksjon og visning av elektronisk kunst. Dette gjøres gjennom en omfattende satsing på formidling gjennom den årlige avviklingen av Pikselfestivalen, lokale seminar og workshops, samt deltagelse på internasjonale konferanser og festivaler som berører Piksels tematikk. Videre fokuserer Piksel på forskning og utvikling med fokus på sanntidsbasert teknologi, og tverrfalige produksjoner med ulike samarbeidspartnere internasjonalt.

Piksel er fra og med 2008 etablert som en selvstendig organisasjon i egne lokaler, og drives med tilskudd fra Norsk Kulturråd, Bergen kommune og andre.

Piksel er en av nodene i ProduksjonsNettverk for Elektronisk Kunst (PNEK) sammen med BEK (Bergen), NoTAM (Oslo), Atelier Nord (Oslo) og Trondheim Elektroniske Kunstsenter (TEKS)

Eksterne lenker
---------------

* Offisielt nettsted
* Neural Magazine reviews Piksel15 - Get A-Life!
* Rapport fra Piksel15 av APO33 (fransk)
* Omtale av Piksel06 fra MIC (Norsk Musikkinformasjon)
* Presentasjon av Piksel under Transmediale, Berlin 2009 (video)
* Omtale av Piksel[X] fra Pixelache Network, Helsinki
* Nerdenes hevn, presentasjon i Natt og Dag (2009)
**Valerija Stenkina** (russisk Валерия Стенькина, født i Kujbysjev (Samara) i det daværende Sovjetunionen) er en russisk sopran. Hun har vunnet flere internasjonale priser, og har blant annet vært solist ved St. Petersburg Filharmoniske Selskap og vært tilknyttet Mariinskij-teateret i St. Petersburg.

Stenkina er utdannet ved konservatoriet i St. Petersburg, der hun i 1992 fullførte utdannelsen med cum laude.

Hun begynte karrièren med hovedrollen i operaen *Salome*. Hun hadde også samme rolle da operaen ble oppsatt på den nybygde operaen i Tel Aviv, i det som var første gang et stykke av Richard Strauss var oppsatt i Israel.

Stenkina har et bredt repertoar. Repertoaret inkluderer blant annet Tatjana i Tsjajkovskijs *Eugen Onegin*, Violetta i Verdis *La traviata* og Donna Anna i Mozarts *Don Giovanni*. De senere årene har Stenkina sunget mer Wagner, som Sieglinde i *Die Walküre* og Kundry i *Parsifal*.

Stenkina har også utgitt soloalbum på Sony (1992) og Melodia (1994).

Eksterne lenker
---------------

* Omtale på nettsidene til Mariinskij-teatret
* Omtale fra Oslo Griegfestval 2007

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz
 |
**Valerio Checchi** (født 3. april 1980 i Subiaco) er en italiensk langrennsløper.

Checchi debuterte i verdenscupen 8. desember 2001 ved å bli nr 71. av 100 deltakere på 10 km klassisk i Cogne.

Han fikk fast plass på Italias verdenscuplag i sesongen 2002/03, og tok sine første verdenscuppoeng i Otepää i januar 2003. Han ble nr. 19 på 30 km klassisk, og ble dermed tatt ut til VM 2003 i italienske Val di Fiemme. Hans beste plassering var en 28.-plass på 30 km klassisk, som ble arrangert som fellesstart.

I sesongen 2003/04 plasserte Checchi seg for første gang blant de 10 fremste i et verdenscuprenn. I finske Kuusamo ble han nummer åtte på 15 km klassisk. Under VM 2005 i Oberstdorf forbedret han sin tidligere VM-innsats, og ble nr 24 på jaktstarten og nr. 18 på femmila, som gikk i klassisk stilart. Den påfølgende sesongen forbedret Checchi sine resultater ytterligere, og hadde flere plasseringer blant de 10 beste.

Sesongen 2006/07 oppnådde Checchi skuffende resultater, men et år senere fikk an sitt gjennombrudd i verdenseliten. I desember 2007 ble han nummer fire på 15 km fristil i Rybinsk. Den første pallplasseringen kom i starten av Tour de Ski 2007/08, der han ble nummer 3 på 15 km fristil i Nové Město. I den andre jaktstarten i Nové Město ble han nummer to, bare slått av landsmannen Pietro Piller Cottrer.

25. januar 2008 vant han sitt første verdenscuprenn, 15 km fristil i Canmore, foran René Sommerfeldt. Sammenlagt endte han på en tiendeplass i verdenscupen 2007/08.

### Sammenlagtresultater i verdenscupen i langrenn

|  Sesong  |  Alder  | Sluttstilling sesong | Sluttstilling Ski Tour |
| --- | --- | --- | --- |
| Totalt | Distanse | Sprint | Nordiskåpning | Tour deSki | Verdenscup-finale |
| 2002/2003 | *23* | 103. | — | — | — | — | — |
| 2003/2004 | *24* | 46. | 29. | — | — | — | — |
| 2004/2005 | *25* | 39. | 20. | — | — | — | — |
| 2005/2006 | *26* | 29. | 17. | — | — | — | — |
| 2006/2007 | *27* | 81. | 49. | — | — | DNF | — |
| 2007/2008 | *28* | 10. | 6. | 68. | — | 15. | 13. |
| 2008/2009 | *29* | 66. | 41. | — | — | 32. | — |
| 2009/2010 | *30* | 31. | 22. | — | — | 14. | DNF |
| 2010/2011 | *31* | 66. | 39. | — | 25. | DNF | — |
| 2011/2012 | *32* | 74. | 47. | — | 62. | DNF | — |
| 2012/2013 | *33* | 111. | 73. | — | DNF | 33. | — |
| 2013/2014 | *34* | 156. | 99. | — | 67. | — | — |

Referanser
----------

Eksterne lenker
---------------

* (en) Valerio Checchi – Olympedia Rediger på Wikidata

* (en) Valerio Checchi – Sports-Reference (OL-resultater – arkivert) Rediger på Wikidata

* (en) Valerio Checchi – FIS (langrenn) Rediger på Wikidata
* (en) Valerio Checchi – kategori av bilder, video eller lyd på Commons Rediger på Wikidata
 (italiensk)
**Zacharias Sørensen** (født 1. september 1894 på Kirkja, død 25. april 1972 i Tórshavn) var en færøysk lærer og politiker (Sj.). Han var Tórshavns viseborgermester fra 1941 til 1944.

Han vokste opp på Kirkja som sønn av fisker Søren Pram Zachariasen og hustru Sunniva Eliasen. På farssiden av slekten var han nevø av lærer Símun Mikkjal Zachariasen og fetter av lagtingsmennene Símun Petur og Louis Zachariasen. Han giftet seg med Pouline Næs, datter av lærer Poul Næs i Vágur.

Han drog til sjøs som ung og gikk deretter Føroya Læraraskúli i Tórshavn. Han underviste noen år i folkeskolen i Vágur før han gikk Jonstrup seminarium ved København. Senere studerte han også ved Statens Lærerhøjskole i København. Sørensen ble lærer ved realskolen og lærerskolen i Tórshavn i 1924. Han ble også klokker ved Tórshavn domkirke i 1940, inspektør ved kommuneskolen i Tórshavn i 1940 samt inspektør for folkeskolene på bygdene i 1941. Han avgikk med pensjon fra lærerstillingen ved lærerskolen i 1956.

Fra 1937 til 1944 var Sørensen medlem av kommunestyret i Tórshavn, fra 1941 som viseborgermester.

Han ble utnevnt til ridder av Dannebrogordenen.

Referanser
----------

1. 1 2 3 4  Poulsen, Niels Winther (28. april 1972). «Zacharias Sørensen farin». *Tingakrossur* **(færøysk)**: 1.
2. ↑  «Skifti av býráðslimum og formanni». *Dagblaðið* **(færøysk)**: 3. 16. juni 1944.
3. ↑  *Býráðslimir í Tórshavn síðan 1909* **(færøysk)**. Tórshavnar kommuna. 2009. s. 12–13. Arkivert fra originalen 12. januar 2014.

Portal: Færøyene
Slaget i Hjørungavåg i Halfdan Egedius' strek.
**Hjørungavåg** er ei bygd med 932 innbyggere (2018) i Hareid kommune på Sunnmøre. Til bygda regnes da grunnkretsene Liavågen (630 innb.), Hjørungnes-Åsen-Overå (160 innb.) og Øvrelid-Alme (142 innb.). Tettstedet Hjørungavåg har 733 innbyggere (2018).

På historisk grunn
------------------

Ifølge Snorre slo leidangshæren til Håkon Jarl jomsvikingene og en dansk invasjonshær i et sted kalt Hjörungavágr i år 986. Mange har ment at det historiske Hjörungavágr var i Liavåg. I tråd med teorien skiftet bygda navn til Hjørungavåg. Et viktig bidrag til navneskiftet var at poståpneriet i Liavåg fikk navnet Hjørungavåg i 1897.  

Navneskiftet har medført at bygda er blitt tett koblet til slaget i Hjörungavágr, selv om det er mange meninger om hvor slaget egentig sto. Håkon jarl og sønnen Eiriks seier over den danske invasjonshæren, støttet av de beryktede jomsvikingene var et viktig skritt mot en reell rikssamling av Norge. Kommunen tok derfor initiativet til en storstilt tusenårsfest i 1986. Flere minnesmerker ble reist i Hjørungavåg, blant annet «Jarlebautaen» på Leira innerst i Liavågen og ikke minst Nasjonalmonumentet ved Overåsanden. Bygda er fra før svært rik på ulike gravfunn fra eldre tid.

Hjørungavåg-spelet
------------------

Sogespelet «Maktkamp ved Hjørungavåg» ble framført første gang i 1986 ved nasjonalmonumentet på Overåsanden i Hareid kommune for å markere 1000 års minnet for slaget ved Hjørungavåg. Handlingen i spelet er lagt til tiden før og under slaget mellom Håkon jarls hær og danehæren. Henning Sommerro har komponert musikken til spelet. Wibeke Knagenhjelm skrev manuskriptet som innbyr publikum til å ta del i maktkampen.

Eksterne lenker
---------------

* Vikinglandet

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames **·** Sentralt stedsnavnregister
 |
**Fjørtofts gate** (1–23; ingen partallsadresser) er en gate på Sagene (bydel Sagene) i Oslo. Det er en T-formet gate som går sørover fra Gustav Jensens gate og ender som blindvei litt nord for Griffenfeldts gate, og den har en sidearm gjennom en portal og til Stockfleths gate.

Nevnte sidearm er den opprinnelige Fjørtofts gate, som fikk navn i 1923 etter politikeren og journalisten Olaus Fjørtoft. Den østre delen, som går i retning nord-sør langs Vøienvolden, het inntil 2003 *Fernanda Nissens gate*, men det ble bestemt å bruke dette navnet om et annet gateløp i Nydalen. Siden har også denne delen hatt navn etter Fjørtoft.

Nr. 13 har huset forskjellige virksomheter, deriblant sykehjem og hybelutleie. Etter et mislykket forsøk i 2005 på å selge hybler som selveide, ble gården omprosjektert til leigligheter. De andre adressene i gaten inngår i Vøyenvoll-komplekset, en kommunal leiegård som ble tegnet av Harald Hals og oppført i 1917–19. Siden 1951 har den tilhørt Vøyenvollen borettslag. Den omfatter også adresser i nabogatene.

Alle husene i gaten er erklært verneverdige av Oslo kommune.

Referanser
----------

1. ↑  Myhrvold, Brit (4. september 2005). «Dropper dyre hybler uten bad». Aftenposten. Besøkt 18. desember 2014.  Jf. Hegdehaugen boligforvaltning Arkivert 8. januar 2015 hos Wayback Machine..
2. ↑  Oslo kommune

Kilder
------

* Knut Are Tvedt, red. (2010). «Fjørtofts gate». *Oslo byleksikon* (5. utg.). Oslo: Kunnskapsforlaget. s. 169. ISBN 978-82-573-1760-7.

Eksterne lenker
---------------

* «Oslo kommune – Bydelsoversikt (F)». Oslo kommune. Arkivert fra originalen 29. juli 2014. Besøkt 22. august 2015.

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
**Grått sandfly** (*Spaelotis suecica*) er en sommerfugl som tilhører familien nattfly (Noctuidae). Den er funnet på det sørligste Østlandet i Norge. De nordiske bestandene har tidligere blitt kalt *Spaelotis clandestina*, men dette er en annen art som forekommer lenger sør i Europa.

Utseende
--------

Et middelsstort (vingespenn 35 – 40 mm), grått nattfly uten noen påfallende tegninger. Den ligner mye på streksandfly (*Spaelotis ravida*), men er mindre og har mørkere bakvinger. Forkroppen og forvingen er grå, forvingen med utydelige nyre- og ringmerker og mer eller mindre synlige, mørke mellomlinjer, ellers ingen tegninger. Bakvingen er perleaktig grå.

Levevis
-------

Arten lever påområder med åpen sand eller grus og spredt vegetasjon. Grustak har vist seg å være et særlig gunstig miljø for denne arten ([*død lenke*]). Den ser ut til å kreve tørt og varmt klima, i Norge er den bare funnet i de aller tørreste områdene. Larven lever på ulike urter, særlig geitrams (*Chamerion angustifolium*). Den er aktiv om natten, om dagen gjemmer den seg mellom blader eller nede i sanden. Arten overvintrer som ung larve. De voksne sommerfuglene klekkes i juni, men holder seg i ro i 30-45 dager før de begynner å fly ([*død lenke*]). Flygetiden varer ut august. Denne arten kan tidvis vandre over lange avstander. Utbredelsen i Norden har øket og trukket seg sammen flere ganger, det ser ut til at lokale bestander av denne arten er lite stabile over tid.

Utbredelse
----------

Den er vidt utbredt og finnes i Nord-Europa, fjellområder i Mellom-Europa, det nordlige Asia østover til Japan, Korea og Kamtsjatka og det nordlige Nord-Amerika inkludert østkysten av Grønland. I Norge er den sjelden og bare funnet i de tørre områdene i østlandets dalfører, særlig Gudbrandsdalen.
Den er listet som direkte truet (EN) i Norsk rødliste for arter fra 2006.

Referanser
----------

1. ↑  «Artsdatabankens artsopplysninger». Artsdatabanken. 4. mars 2022. Besøkt 4. mars 2022.
2. ↑  Elven H, Aarvik L og Berggren K (24. november 2021). «Sommerfugler. Vurdering av grått sandfly *Spaelotis suecica* som NT for Norge»Åpent tilgjengelig. *Norsk rødliste for arter 2021*. Artsdatabanken. Besøkt 30. mars 2023.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* Svensk faktablad for *Spaelotis sucecica*: [*død lenke*]

Eksterne lenker
---------------

* (en) *grått sandfly* i Encyclopedia of Life Rediger på Wikidata

* (en) *grått sandfly* i Global Biodiversity Information Facility Rediger på Wikidata

* (no) *grått sandfly* hos Artsdatabanken Rediger på Wikidata

* (sv) *grått sandfly* hos Dyntaxa Rediger på Wikidata

* (en) *grått sandfly* hos Fauna Europaea Rediger på Wikidata

* (en) *grått sandfly* hos NCBI Rediger på Wikidata

* (en) *Kategori:Spaelotis suecica* – bilder, video eller lyd på Wikimedia Commons Rediger på Wikidata

* *Spaelotis suecica* – detaljert informasjon på Wikispecies Rediger på Wikidata
Hnefatafl / Kongens bord
**Hnefatafl**, **kongens bord** eller **tablut** var et av Nord-Europas store brettspill. Spillet var populært i Skandinavia i og før vikingtiden. Spillet handler om en vikingkonge som blir angrepet i borgen sin. Det ligner sjakk, da det er et strategi-spill og brikkene flytter seg på samme vis som tårnene. Den største forskjellen fra sjakk er at man tar brikkene ved å holde både rutene nord/sør for brikken eller vest/øst for brikken (flanket). Det skiller seg fra de fleste andre spill ved at det er asymmetrisk.

Spillets gang
-------------

Brettet er vanligvis 11x11 men kan også spilles på 9x9 eller 13x13.

Hvit starter i midten. Deres mål er å sikre Kongen i en borg (i et av hjørnene) og har 13 brikker (12 hirdmenn og en Konge). Svart starter med seks angripere langs alle de fire sidene (24). De skal stoppe kongen, dette gjøres ved å omringe kongen på rutene i nord/sør OG i øst/vest. Alle borger er fiendtlige, selv for kongen (om han ikke okkuperer en av dem).

Spilt som 9x9, har spillet navnet Tablut, og hvit har her 8 hirdmenn og kongen, mens svart har fire angripere per side, 16 totalt. Som andre samiske brettspill, brukes der brikker som er forskjellige av fasong, men gjerne samme farge for det som her er gjenbilda som svart og hvitt.

Flytting av brikker (trekk)
---------------------------

Angriperne gjør alltid første trekk, og spillet fortsetter med trekk vekselsvis mellom de to partiene. Alle angripere og forsvarere flyttes på samme måte: En brikke kan flyttes til alle sider en eller flere ruter til ledig plass (på samme måte som tårnet i sjakk), men ikke diagonalt (på skrå). Det er ikke tillatt å hoppe over andre brikker. Bare kongen kan innta ruten i sentrum (kongens borg), men andre kan fritt hoppe over den om ønskelig. Heller ingen andre enn kongen kan innta hjørnerutene (de fire borgene kongen kan flykte til).[]

Referanser
----------

1. ↑  Universitet i Tromsø om Tablut

Eksterne lenker
---------------

* (en) Tafl – kategori av bilder, video eller lyd på Commons Rediger på Wikidata
* Vikingfestival.no
* Hnefatafl.net
* Hnefatafl online

|  |  |
| --- | --- |
| Oppslagsverk/autoritetsdata | Nationalencyklopedin
 |
Et **innbyggerinitiativ**, **borgerinitiativ** eller **folkeinitiativ** er en funksjon i et demokrati der en bestemt mengde underskrifter kan utløse folkeavstemning om et lovforslag eller lignende. Man skiller mellom direkte og indirekte initiativer, der direkte initiativer blir lagt ut til folkeavstemning direkte, mens et indirekte initiativ først blir behandlet av den gjeldende beslutningstagende forsamling. Dersom forslaget ikke blir vedtatt der blir det lagt ut til folkeavstemning. Innbyggerinitiativer er et sentralt element i direkte demokrati.

Innbyggerinitiativ er mye brukt i Sveits og i enkelte delstater i USA og Tyskland. I Norge finnes det ingen ordninger med rene innbyggerinitiativ, men kommuneloven åpner for såkalte **dagsordeninitiativer** der et forslag ikke har mulighet for å bli lagt ut til folkeavstemning, men kun bli behandlet i kommunestyret. 

Det europeiske borgerinitiativet er en prosedyre og rettighet til unionsborgerne i EU. Borgerinitiativet ble innført ved Lisboa-traktaten.

Referanser
----------

1. ↑  «Glossary of summaries - EUR-Lex». *eur-lex.europa.eu*. Besøkt 4. oktober 2020.

Eksterne lenker
---------------

* Veiledning til innbyggerinitiativ

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND
 |
***Command & Conquer*** er en serie sanntidsstrategispill, i tillegg til et førstepersonsskytespill. Westwood Studios utviklet spillene i serien frem til 2003, da selskapet ble lagt ned av Electronic Arts som hadde kjøpt dem opp i 1998. Etter det har Electronic Arts utviklet spillene i serien. I februar 2006 ga Electronic Arts ut en samlepakke, *Command & Conquer: The First Decade*, inneholdende de fleste spillene i serien.

Spillene i *Command & Conquer*-serien foregår i tre forskjellige spillunivers.

*Tiberian*-serien
-----------------

*Tiberian*-serien introduserte *Command & Conquer*-serien med *Command & Conquer* i 1995. I dette universet kjemper FN-støttede Global Defense Initiative mot terroristorganisasjonen Brotherhood of Nod. *Command & Conquer: Renegade* er det eneste førstepersonsskytespillet i serien. Den 18. april 2006 annonserte Electronic Arts *Command & Conquer 3: Tiberium Wars*.

### Spillene i serien

* *Command & Conquer* (31. august 1995)
	+ *The Covert Operations* (utvidelsespakke, 30. april 1996)
* *Command & Conquer: Sole Survivor* (30. november 1997)
* *Command & Conquer: Tiberian Sun* (27. august 1999)
	+ *Firestorm* (utvidelsespakke, 7. mars 2000)
* *Command & Conquer: Renegade* (26. februar 2002)
* *Command & Conquer 3: Tiberium Wars* (26. mars 2007)
	+ *Command & Conquer 3: Kane's Wrath* (utvidelsespakke, 13. november 2009)
* *Command & Conquer 4: Tiberiun Twilight* (2010)

*Red Alert*-serien
------------------

I *Red-Alert*-serien finner Albert Einstein opp en tidsmaskin og drar tilbake i tiden for å drepe Adolf Hitler før han kommer til makten i Tyskland, så andre verdenskrig aldri skal finne sted. Stalin og Sovjetunionen ser nå imidlertid muligheten til å overta Europa. Alle spillene i serien omhandler kamper mellom Sovjetunionen og den frie verden, med USA i spissen.

### Spillene i serien

* *Command & Conquer: Red Alert* (oktober 1996)
	+ *Counterstrike* (utvidelsespakke, 31. mars 1997)
	+ *The Aftermath* (utvidelsespakke, 30. september 1997)
	+ *Retaliation* (konsollversjon, 28. august 1998)
* *Command & Conquer: Red Alert 2* (27. oktober 2000)
	+ *Yuri's Revenge* (utvidelsespakke, 10. oktober 2001)
* *Command & Conquer: Red Alert 3* (oktober 2008)

*Generals*-serien
-----------------

*Generals*-serien ble utviklet av Electronic Arts, og brøt på mange punkter med resten av *Command & Conquer*-serien. Likevel har spillene solgt bedre enn noen andre sanntids strategispill. I dette universet er det *tre* sider: USA, Kina og terroristorganisasjonen Global Liberation Army.

### Spillene i serien

* *Command & Conquer: Generals* (14. februar 2003)
	+ *Zero Hour* (22. september 2003)

Se også
-------

* Enheter i Command & Conquer-serien

Eksterne lenker
---------------

* (en) *Command & Conquer* hos Giant Bomb Rediger på Wikidata

* (en) *Command & Conquer* hos MobyGames Rediger på Wikidata

* (en) *Command & Conquer* hos GameFAQs Rediger på Wikidata

Portal: Videospill

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** GND **·** MusicBrainz
 |
**Hnyla Lypa** (ukrainsk: Гнила Липа, polsk: *Gniła Lipa*; navnet betyr «råttent lindetre») er en venstre sideelv til Dnister i det vestlige Ukraina.

Lengden er 87 kilometer, nedbørfeltet er 1 320 km². Elven faller 1,4 m/km. Elvedalen i de øvre delene er V-formet, nedstrøms – trapesformet, opptil 2,6 km bred. Elva er moderat buktende, 0,5–50 m bred, 0,5–1,5 m dyp (maks. 3 meter).

Hnyla Lypa har sin opprinnelse øst for landsbyen Lypivtsi, ved foten av Vysokoji Hory, som ligger i det kuperte området Holohory. Den renner først (i flere kilometer) mot vest, deretter snur den mot sør, og nær munningen - noe mot sørøst. Den munner ut i Dnister øst for byen Halytsj og sør for landsbyen Tustan.

Ved elven ligger byene Peremysjljany, Rohatyn og Bursjtyn, samt landsbyen Bilsjivtsi og andre landsbyer.

Elven har gitt navn til Slaget ved Gnila Lipa, 29–30. august 1914, der Den keiserlige russiske hær slo Den østerriksk-ungarske hær.

Referanser
----------

1. 1 2  «Hnyla Lypa River». *www.encyclopediaofukraine.com*. Besøkt 21. januar 2023.

Eksterne lenker
---------------

* (en) Hnyla Lypa (river) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Glasiologi** er læren om isbreer og prosessene knyttet til dem.

Forskning i glasiologi foregår for en stor del i Antarktis. I Norge gis det også gode muligheter til forskning på isbreene.

Typer
-----

Det finnes to hovedkategorier av isbreer:

* Alpine breer – «iselver» som renner ned fjellsiden og er avgrenset av dalsider og danner en bretunge i enden.
* Innlandsis – store områder som er dekket med tykk is; dette forekommer bare ved høye breddegrader som Grønland/Antarktis.

Soner på isbreer
----------------

* Akkumulasjon, hvor isen dannes raskere enn avsmeltingen.
* Ablasjon, hvor summen av smelting og fordampning (sublimasjon) er større enn mengden av snø som tilføres hvert år.

Bevegelse
---------

Ablasjonsvinn på grunn av smelting og fordampning.
Botnhulformet depresjon slipt ut av breens øverste del.
 Strømningbevegelse (av is) i konstant retning.
Bresprekksprøtt brudd (sprekking av is) under det stress som dannes når bevegelse skjer for raskt til at isen kan sige nedover. Det skjer f.eks. når midten av breen beveger seg raskere enn kantene;
Alp, Horn : spir av fjell som er dannet av headward erosion av en ring rundt en fjelltopp.

Plucking/Quarryingadhesjon av isen til bergarten er sterkere enn kohesjon av bergarten, og deler av bergarten løsner med isstrømmen.
Bresjøen innsjø som er dannet ved bunnen av en dalbre når breen har smeltet.
SpylerenneDannes ved hydraulisk erosjon av is og fjell under en iskant. Spylerennen er resultatet i det underliggende fjell når isen har smeltet.

Glasiale avsetninger
--------------------

### Lagdelte

IsrandavsetningUtvasket sand/grus fra fronten av isbreer, funnet på en slette
Dødisgropisblokk som smelter og etterlater en forsenkning eller grop
Eskermarkert rygg av grus/sand, muligens dannet av elv som renner under stillestående is
Kamelagdelt materiale som bygger opp lave, bratte høyder
Varvvekslende tynne sedimentlag (grove og fine) i en bresjø. På sommeren avsettes mer og grovere materiale enn på vinteren.
### Ikke lagdelte

Till-usortert : (glasialt mel til grus) avsatt av receding/advancing isbreer, slik at det dannes morener og drumliner

Morene(Terminal) materiale avsatt ved enden; (Ground) materiale avsatt i det isbreen smelter; (lateral) materiale avsatt langs sidene.
Drumlinavlang grushaug.
Endemorene, Rastor subglasial avlang haug på tvers av isens bevegelsesretning.

Kjente glasiologer
------------------

* Monica Kristensen Solås

Litteratur
----------

* Hambrey, Michael and Jürg Alean. *Glaciers* 2nd ed. Cambridge University Press, 2004. ISBN 0-521-82808-2
* Benn, Douglas I. and David J. A. Evans. *Glaciers and Glaciation*. London; Arnold, 1998. ISBN 0-340-58431-9
* Knight, Peter G. *Glaciers* Cheltenham; Nelson Thornes, 1999. ISBN 0-7487-4000-7

Eksterne lenker
---------------

* Glaciale strukturer - foto atlas
* Amerikansk fagportal
* Tysk fagportal
* Sveitsisk fagportal
* Sveitsisk fagportal
* Fagportal
* Univ. Münster polarside

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** GND **·** LCCN **·** BNF **·** BNF (data) **·** HDS **·** NKC
 |
***Command & Conquer: Generals – Zero Hour*** er en utvidelsespakke til *Command & Conquer: Generals*, utviklet av Electronic Arts og utgitt høsten 2003 til Windows, og senere til Macintosh.

Forskjeller fra *Generals*
--------------------------

*Zero Hour* fortsetter historien fra kampanjene i *Generals*, i tre nye kampanjer, igjen med USA, GLA og Kina, men de skal nå spilles i omvendt rekkefølge. I denne utvidelsen gjeninnføres et kjennetegn fra tidligere *C&C*-spill, som ikke var å finne i *Generals*, nemlig filmer mellom oppdragene med skuespillere. I *Zero Hour* får spilleren se reportere gi opplysninger om det neste oppdraget.

En annen forskjell er den nye muligheten til å begrense antall masseødeleggelsesvåpen hvert lag kan bygge i et spill, til ett. I tidligere *C&C*-spill var det også bare mulig å bygge ett slikt våpen per lag.

### Generaler

*Zero Hour* innfører ikke helt nye krigsmakter å spille med, men deler inn de tre eksisterende i tre spesialiserte grupper hver. Hver av de nye spillbare lagene setter spilleren i rollen som en general. Disse spesialiserte lagene gir både tilgang til gamle våpen og kjøretøy fra sin krigsmakt, og i tillegg nye spesielt til sin fløy. De eksisterende lagene USA, Kina og GLA er fremdeles mulig å spille med, og de får også noen av de nye enhetene.

De nye generalene er:

#### USA

* General Alexis Alexander, masseødeleggelsesvåpengeneral
* General Malcom «Ace» Granger, flyvåpengeneral
* General «Pinpoint» Townes, laservåpengeneral

#### Kina

* General Ta Hun Kwai, stridsvogngeneral
* General Tsing Shi Tao, atomvåpengeneral
* General «Anvil» Shin Fai, infanterigeneral

#### GLA

* Dr. Thrax, general spesialisert til kjemisk krigføring
* Prince Kassad, general spesialiert i kamuflasje
* General Rodall «Demo» Juhziz, general spesialisert til krig med eksplosiver

### General Challenge

*Zero Hour* innfører en kampanjeliknende oppdragsserie, der spilleren velger en av de nye generalene, og skal kjempe mot hver av de andre generalene i arrangerte slag. Den siste generalen spilleren må spille mot, er kinesiske General «Tigress» Leang, som bare opptrer her. General Leang har tilgang til våpen og enheter fra alle de tre krigsmaktene.

Eksterne lenker
---------------

* *Zero Hour*s offisielle hjemmeside

Portal: Videospill
**Mahbubey Alam** (bengali: মাহবুবে আলম; født 1. februar 1949 i Mouchhamandra village i Louhajang i Munshiganj i Øst-Pakistan i Pakistan, død 27. september 2020 i Dhaka i Bangladesh) var en designert *senior counsel* og *Attorney General* (regjeringsadvokat) for Bangladesh.

Biografi
--------

Mahbubey Alam ble utdannet i *political science* og *public administration* ved Dhaka University, han tok også utdannelse i konstitusjonsrett, parlamentariske institusjoner og prosedyre i 1979 ved *Institute of Constitutional and Parliamentary Studies* (ICPS) i Indias hovedstad New Delhi.

Etter sin juridiske utdannelse begynte Alam å praktisere ved Høysterett i 1975 og ble advokat ved dens *Appellate Division* i 1980. Han ble senior høyesterettsadvokat i 1998 og medlem av *Bangladesh Bar Council* i 2004. Han ble valgt til president for *Supreme Court Bar Association* i 2005–2006 etter å ha vært dens generalsekretær i 1993–1994.

Han var *additional attorney general* fra 15. november 1998 til 4. oktober 2001. Han var *senior counsel* i landets høyesterett.

Han ble utnevnt til *Attorney General* med virkning fra 13. januar 2009.

Han hadde allerede vært syk med COVID-19 innen han ble innlagt på Combined Military Hospital (CMH) i Dhaka. Han døde 27. september 2020 av sykdommen.

Referanser
----------

1. 1 2  «.::Bangladesh Judicial Service Commission::.». Arkivert fra originalen 10. oktober 2016. Besøkt 7. oktober 2016.  «Arkivert kopi». Arkivert fra originalen 15. oktober 2016. Besøkt 27. september 2020.
2. ↑  «Mahbubey Alam appointed attorney general». Besøkt 7. oktober 2016.
3. ↑  «Mahbubey Alam new attorney gen». 14. januar 2009. Besøkt 7. oktober 2016.
4. ↑  *Attorney general Mahbubey Alam dies of COVID-19*. New Age | The Most Popular Outspoken English Daily in Bangladesh, lest 27. september 2020
**Lindencrones palé** er et palé som ligger i Bredgade 26, Frederiksstaden i København. 

Bygningen ble oppført ved Johan Christian Conradi i 1751-1754 for Christen Lintrup, grev Lindencrone, sannsynligvis etter utkast eller tegninger av Nicolai Eigtved. Skulpturutsmykkingen er hugget av Jacob Fortling. Han kan i tillegg ha hatt innflytelse på utformingen av selve bygningen ettersom han også virket som byggmester. Paléet ble oppført av krittsten som ble transportert fra Stevns Klint.

Etter Lindencrones død fikk paleet flere forskjellige eier. Det tilhørte først Christian Raben og etter hans død i 1838 ble det overtatt av en seilduksfabrikant. Etter flere skiftende eierforhold kjøpte den britiske dronning Victoria paléet i 1898 og det ble benyttet som ambassade og ambassadørbolig inntil slutten av 1970-tallet. Bygningen ble fredet i 1983.

I 2003 ble paléet kjøpt av forretningsmannen Troels Holch Povlsen og det gjennomgikk noen år senere en omfattende restaurering.

Referanser
----------

1. ↑  Fredningssag / Lindencrones Palæ, Bredgade 26 fra Kulturarvsstyrelsen (besøkt 22. juni 2014)

Kilder
------

* Nytt liv i rokokkopalæet
* Lindencrones Palæ, Bredgade 26 fra Kulturhistorisk opslagsbog
* Bredgade 26 fra Indenforvoldene

|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark
***Argulus melanostictus*** er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet først i 1935. I USA lever den langs kysten av California.

Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et *naupilus*-øye. Begge antenne-parene er omdannet til haker som holder fiskelusen fast i vertsdyret.

Referanser
----------

Eksterne lenker
---------------

* (en) *Argulus melanostictus* – oversikt og omtale av artene i WORMS-databasen Rediger på Wikidata

* (en) *Argulus melanostictus* i Global Biodiversity Information Facility Rediger på Wikidata

* (en) *Argulus melanostictus* hos ITIS Rediger på Wikidata
* Argulidae - oppslaget i *WORMS*-databasen. Besøkt 5. januar 2014.
* Oversikt over Argulus-arter i USA - *United States Environmental Protection Agency*. Besøkt 5. januar 2014.
Håndkverna var et redskap alle kjente både i middelalderen og på 1700-tallet.
**Håndkvern** er et redskap for med håndmakt å forvandle korn til mel. Redskapet består av to runde steiner: over- og understein. Den øverste steinen er utstyrt med håndtak av tre og dreies rundt med håndkraft. Den dreies rundt en akse, som kan være av tre; denne aksen er felt ned i et hull i understeinen. Kornet helles ned mellom aksen og oversteinen. Begge kvernsteinene er svakt koniske, slik at selve flaten som maler kornet danner et skråplan utover. 

Kverner med roterende stein (dreikverner) kan ha oppstått i Spania.

Håndkvern i bruk i Tibet, fotografert 1938.
I løpet av middelalderen regner vi med at bekkekverna avløste den eldre håndkverna i Norge. Men det gamle redskapet gikk ikke i glemmeboka. Håndkverna ble beholdt som et reserveredskap: Det kunne oppstå nødsituasjoner der det var praktisk å male korn til husbruk uavhengig av en bekkekvern. Håndkverna kunne også brukes til mer spesielle ting som å male gryn, finknuse salt eller male krydder. 

Å bruke håndkverna til melproduksjon var tungt arbeid.

Referanser
----------

1. ↑  Næss, Ragnhild Nordahl (27. oktober 2012). «Da mel ble til med håndkraft». forskning.no. Besøkt 9. juli 2023.

Litteratur
----------

* Hilmar Stigum: Vår gamle bondekultur.

|  |  |
| --- | --- |
| Oppslagsverk/autoritetsdata | GND
 |
Håndverkeren i 1865
Festsalen med Per Krohgs veggmaleri
**Håndverkeren i Oslo** er ei bygning i Rosenkrantz' gate 7. Den huser kontor- og møtelokaler for Oslo Håndverks- og Industriforening og er oppført i 1847 med tilbygg i 1905 og 1919. Arkitekt var Johan Henrik Nebelong. 

Håndverkeren ligger på hjørnet av Rosenkrantz' gate og Kristian IVs gate. Den er dermed en del av Karl Johan-kvartalet. Opprinnelig hadde bygninga, som er i pussa tegl, tre etasjer. Den blei bygd for Nissens Latin- og Realskole, som holdt til her inntil Christiania Haandværks- og Industriforening overtok i 1882. En fløy langs Kristian IVs gate blei oppført i 1905, og i 1919 fikk komplekset to etasjer til.

Den store festsalen er dekorert av Per Krohg, mens Alf Rolfsen har dekorert laugssalen.

I første etasje er det en restaurant som bærer samme navn som bygninga.

Kilder
------

* Knut Are Tvedt (red.): *Oslo byleksikon*, 4. utgave, Kunnskapsforlaget 2000

Eksterne lenker
---------------

* «Håndverkeren (Oslo)». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |